RT ดีดแรง 11% โบรกฯอัพเป้าใหม่ 3 บ. ลุ้นคว้างานรถไฟทางคู่หนุนผลงานโต
RT ดีดแรง 11% โบรกฯอัพเป้าใหม่ 3 บ. ลุ้นคว้างานรถไฟทางคู่หนุนผลงานโต
25 มี.ค. 2564

ผู้สื่อข่าวรายงานว่า ราคาหุ้น บริษัท ไร้ท์ทันเน็ลลิ่ง จำกัด (มหาชน) หรือ RT ณ เวลา 10.17 น. อยู่ที่ระดับ 2.46 บาท บวก 0.24 บาท หรือ 10.81% สูงสุดที่ระดับ 2.60 บาท ต่ำสุดที่ระดับ 2.26 บาท ด้วยมูลค่าการซื้อขาย 173.55 ล้านบาท

ด้านบล.เคทีบีเอส ระบุในบทวิเคราะห์ คงคำแนะนำ “ซื้อ” และปรับราคาเป้าหมายขึ้นเป็น 3.00 บาท (เดิม 2.50 บาท) จากการ re rate 2021E PER ขึ้นเป็น 13 เท่า (เดิม 11 เท่า) จากโครงการใหญ่ที่มีความคืบหน้ามาก โดยเฉพาะรถไฟทางคู่เด่นชัย-เชียงราย-เชียงของที่เรามองว่าบริษัทมีโอกาสได้รับงานสูง ขณะที่เรามองว่า RT ควรเทรดต่ำกว่าค่าเฉลี่ยกลุ่มผู้รับเหมาขนาดเล็กที่ 16x จากแนวโน้มกำไรในช่วง 2 ปีข้างหน้าจะเติบโต +8% ต่ำกว่าค่าเฉลี่ยกลุ่มที่ +15% เรามองว่า RT ยังน่าสนใจจาก backlog ปัจจุบันสูงที่ 3.8 พันล้านบาท ขณะที่แนวโน้มการเติมโครงการใหม่ยังมีสูง และอาจมี upside หากสถานการณ์การประมูลโครงการรัฐและการรับงานใหม่ดีกว่าเราคาด
 